கேள்வி: அல்லி ராணி என்பது என்ன?
பதில்: அல்லி ராணி (''Queen Alli'') என்ற அரசி தமிழ்ச் சங்ககாலத்தைச் சேர்ந்த ஒரு வலிமை மிக்க ராணி ஆவார். இவர் இலங்கையின் மேற்கு மற்றும் வடக்குக் கடற்கரைப் பகுதி முழுவதும் தன் தலைநகரான, குதிரைமலை (இலங்கை)யில் இருந்து ஆட்சி செய்து வந்தார். ஆயினும் மரபாராய்ச்சியாளர்கள், அல்லி ராணியின் அரிப்புக் கோட்டை மன்னார் உள்ளது எனக் கூறுகின்றனர். அல்லி ராணி கண்ணகி மற்றும் மீனாட்சி அம்மன் அவதாரமாகக் கருதப்படுகிறார். அல்லி ராணி அமெசான்கள் போல பெண் போர் வீரர்கள் கொண்ட படையை வைத்திருந்தார். ஆண்கள் உதவியாளர்களாகவும், வேலையாட்களாகவும் இருந்தனர். அல்லி ராணி பல புத்தகங்களில் மேற்கோளிடப்படுகிறார். அவைகளில் சில அல்லி கதை, அல்லி அரசாணி மாலை, பவளக்கொடி மாலை, புலவேந்திரன் கலவா மாலை முதலியனவாகும். அல்லி ராணி பற்றி தமிழ் மொழியில் அல்லி அரசாணி நாடகம் என்ற தலைப்பில் நடத்தப்படும் நாடகம் மிக பிரபலம் ஆகும். சங்ககாலத்தில் வாழ்ந்த அரசிகளில் அல்லி ராணி மிகவும் வலிமைவாய்ந்தவராகவும் இலங்கையை ஆண்ட தமிழ் மரபு உடைய அரச குடும்பத்தைச் சேர்ந்தவராகவும் இருந்தார்.
கேள்வி: அல்லி ராணி - புராணக்கதை பற்றி நீங்கள் என்ன அறிந்துள்ளீர்கள்?
பதில்: அல்லி ராணி பாண்டிய மன்னரின் ஒரே மகள் ஆவார். பிள்ளை பாக்கியம் வேண்டி மன்னர் புத்திர காமேஸ்டி யாகம் செய்ததால் மாசற்ற மகளாய் பிறந்த குழந்தை அல்லி மலர்களைப் போல் அழகாய் இருத்ததால், அல்லி என இப்பெயர் பெற்றாள். தன் சிறுவயதிலேயே குருகுல கல்விக்குச் சென்று அங்கே அவர் அனைத்து ஆயக்கலைகளையும் முறையாகக் கற்றுத்தேர்ந்தார். அல்லி ராணி அழகான அரசியாகவும், தைரியமான அரசியாகவும், விழிப்புணர்வு உள்ள அரசியாகவும் அறியப்படுகிறார். அல்லி ராணி மகாபாரத நாயகனான அருச்சுனன் உடன் திருமணம் செய்து கொண்டதாகப் பல தொன்மங்கள், கற்பனைக் கதைகள் கூறுகின்றன. அருச்சுனன் அல்லி ராணி அரண்மனைக்குள் ஊடுருவி ஒரு பழைய சந்நியாசியின் உருவத்தை எடுத்துக் கொண்டார். அவர் ராணியின் அன்பைப் பற்றித் தெரிந்தது கொள்ள அவரைக் கொல்ல தன்மீது விசப் பாம்புகள் மற்றும் யானைகளை அனுப்பிவைத்தார். அருச்சுனன் பின்னர் தூங்கிக்கொண்டிருந்தபோது பாம்புகளை ராணி கொன்றார். அதன் பிறகு அருச்சுனன் ராணியைத் தழுவிக்கொண்டார். இந்தப் புராணத்தின் பிற பதிப்புகளின் படி அருச்சுனனுடன், அல்லி ராணி தாலி கட்டிவைக்கும் ஒரு திருமணமும் நடைபெற்றுள்ளது.
கேள்வி: அல்லி ராணி - ஆட்சி என்பது என்ன?
பதில்: அல்லி ராணி இலங்கையின் மேற்கு மற்றும் வடக்குக் கடற்கரைப் பகுதிகள் முழுவம் ஆட்சி செய்து வந்தார். மேலும் அங்கு முத்துக் குளித்தல் தொழிலைத் தன் வசம் வைத்திருந்தார். வடக்குப் புற கடலாக இருப்பதால் உள்நாட்டு மரபுவழி தொடர்பு மூலம் சிலாபம் கால்வாய் மூலமாக அரசாடை வளைகுடாவை இணைத்து தலைநகர் குதிரைமலை (இலங்கை) முதல் அக்கரைப்பற்று வரை தரைமார்க்கமாக முன்னேறினார். ஒரு பேர் ஊழிவெள்ளம் ஏற்பட்டு அரசாடை பகுதியின் ஒரு சிறிய பிளவைத் தவிர பெரும் நிலப்பரப்பு கடலில் மூழ்கி மறைந்தது. தற்போது இது புத்தளம் கடல் நீரேரி என அழைக்கப்படுகிறது. அரிப்புக் கோட்டையின் பல பகுதி அழிந்துபோயிற்று.